ประกาศการท่าเรือแห่งประเทศไทย เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคลของการท่าเรือแห่งประเทศไทย

ประกาศการท่าเรือแห่งประเทศไทย
เรื่อง การดำเนินการตามพระราชบัญญัติข้อมูลข่าวสารของราชการ
พ.ศ. ๒๕๔๐
เกี่ยวกับข้อมูลข่าวสารส่วนบุคคลของการท่าเรือแห่งประเทศไทย[๑]
 

เพื่อให้การจัดระบบข้อมูลข่าวสารส่วนบุคคลของการท่าเรือแห่งประเทศไทย
ซึ่งต้องจัดให้มีการพิมพ์ในราชกิจจานุเบกษาเป็นไปโดยถูกต้อง ครบถ้วน ตามมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐ ดังนั้น อาศัยอำนาจตามความในมาตรา
๓๒ (๒) แห่งพระราชบัญญัติการท่าเรือแห่งประเทศไทย พ.ศ. ๒๔๙๔ จึงให้ดำเนินการดังนี้

๑.
ยกเลิกประกาศการท่าเรือแห่งประเทศไทย
ลงวันที่ ๒๐ ธันวาคม ๒๕๔๔ เรื่อง การดำเนินการตามพระราชบัญญัติข้อมูลข่าวสารของราชการ
พ.ศ. ๒๕๔๐ เกี่ยวกับข้อมูลข่าวสารส่วนบุคคลของการท่าเรือแห่งประเทศไทย

๒.
จัดระบบข้อมูลข่าวสารส่วนบุคคลของการท่าเรือแห่งประเทศไทย
ตามพระราชบัญญัติดังกล่าวดังนี้

๓.
ประเภทของบุคคลที่มีการเก็บข้อมูลไว้
๓.๑
พนักงานการท่าเรือแห่งประเทศไทย
๓.๒
อดีตพนักงานของการท่าเรือแห่งประเทศไทย
๓.๓
ผู้ทดลองปฏิบัติงานในการท่าเรือแห่งประเทศไทย

๔.
ประเภทของระบบข้อมูลข่าวสารส่วนบุคคล
-
แฟ้มประวัติพนักงาน บัตรประวัติพนักงาน บัตรแสดงวันลาของพนักงาน

๕.
ลักษณะการใช้ข้อมูลตามปกติ
-
ใช้ในการบริหารงานบุคคลของหน่วยงาน

๖.
วิธีการขอตรวจดูข้อมูลข่าวสารของเจ้าของข้อมูล
๖.๑
กรอกแบบฟอร์มขอตรวจสอบแฟ้มประวัติ บัตรประวัติ บัตรแสดงวันลา
๖.๒
ผู้อำนวยการกองอัตรากำลัง เป็นผู้พิจารณาอนุญาต

๗.
วิธีการขอให้แก้ไขเปลี่ยนแปลงข้อมูล
๗.๑
การขอแก้ไขวัน เดือน ปีเกิด ปฏิบัติตามระเบียบสำนักนายกรัฐมนตรี ว่าด้วยการขอแก้ไขวัน
เดือน ปีเกิด ในทะเบียนประวัติข้าราชการ พ.ศ. ๒๕๒๗ โดยอนุโลม
๗.๒
การแก้ไขเพิ่มเติมรายการในบัตรประวัติพนักงานมีแนวทางปฏิบัติดังนี้
๗.๒.๑
รายการเปลี่ยนแปลงหรือเพิ่มเติมที่จะต้องแจ้งให้แผนกทะเบียนประวัติกองอัตรากำลัง ฝ่ายการบุคคล
ทราบเพื่อบันทึกในบัตรประวัติพนักงาน
๗.๒.๑.๑
การผ่านการประชุม สัมมนา อบรม ดูงาน และการได้รับเครื่องราชอิสริยาภรณ์ ให้แจ้งการเปลี่ยนแปลงหรือเพิ่มเติมรายการดังกล่าว
โดยแนบสำเนาเอกสารหลักฐานที่เกี่ยวข้อง จำนวน ๑ ชุด
๗.๒.๑.๒
การเพิ่มวุฒิการศึกษาใช้หลักฐานสำเนาประกาศนียบัตรปริญญาบัตร และสำเนาใบแสดงผลการศึกษา
(Transcript) จำนวน ๑ ชุด
๗.๒.๑.๓
การเปลี่ยนชื่อตัว - ชื่อสกุล ให้แจ้งสำเนาประกาศการท่าเรือแห่งประเทศไทย อนุญาตให้เปลี่ยนชื่อตัว
- ชื่อสกุล พร้อมกับสำเนาเอกสารหลักฐาน ใบสำคัญการเปลี่ยนชื่อตัว - ชื่อสกุล สำเนาทะเบียนบ้าน
และแบบรายงานขออนุญาตแก้ทะเบียนชื่อหรือชื่อสกุล (ฝบ.๑๙.๑) จำนวน ๑ ชุด
๗.๒.๑.๔
การเปลี่ยนชื่อสกุลตามสามี และการเปลี่ยนกลับมาใช้ชื่อสกุลเดิมของตนเอง เนื่องจากการหย่า
ให้ส่งสำเนาเอกสารหลักฐานใบสำคัญการสมรส หรือใบสำคัญการหย่าพร้อมกับสำเนาทะเบียนบ้าน
และแบบรายงานขออนุญาตแก้ทะเบียนชื่อสกุล (ฝบ.๑๙.๒) จำนวน ๑ ชุด
๗.๒.๑.๕
การเพิ่มเติมรายการอื่น ๆ เช่น การได้รับคัดเลือกเป็นพนักงานดีเด่น เป็นต้น ให้ส่งสำเนาใบประกาศหรือหลักฐานอื่น
ๆ จำนวน ๑ ชุด
๗.๒.๒
เอกสารหลักฐานที่ส่งให้แผนกทะเบียนประวัติ กองอัตรากำลัง ฝ่ายการบุคคล
ต้องมีการรับรองสำเนาถูกต้อง โดยผู้บังคับบัญชาที่มีตำแหน่งตั้งแต่หัวหน้าแผนกขึ้นไป

๘.
แหล่งที่มาของข้อมูล
๘.๑
พนักงานเจ้าของประวัติ
๘.๒
คำสั่งแต่งตั้ง ย้ายตำแหน่ง เลื่อนตำแหน่ง เลื่อนขั้นเงินเดือน คำสั่งให้พนักงานลาออก
ให้พนักงานพ้นจากตำแหน่งโดยเหตุสูงอายุ และคำสั่งลงโทษพนักงาน
๘.๓
ประกาศพนักงานถึงแก่กรรม เปลี่ยนหรือแก้ชื่อตัว - ชื่อสกุล และแก้ทะเบียนชื่อสกุล


ประกาศ ณ
วันที่ ๒๒ พฤษภาคม พ.ศ. ๒๕๔๙
ศิริ จิระพงษ์พันธ์
กรรมการการท่าเรือฯ
รักษาการแทน
ผู้อำนวยการการท่าเรือแห่งประเทศไทย
หมายเหตุ
:- เหตุผลในการประกาศใช้ประกาศการท่าเรือแห่งประเทศไทย เรื่อง การดำเนินการตามพระราชบัญญัติข้อมูลข่าวสารของราชการ
พ.ศ. ๒๕๔๐ เกี่ยวกับข้อมูลข่าวสารส่วนบุคคลของการท่าเรือแห่งประเทศไทย โดยอาศัยอำนาจตามความในมาตรา
๓๒ (๒) แห่งพระราชบัญญัติการท่าเรือแห่งประเทศไทย พ.ศ. ๒๔๙๔ นั้น เนื่องจากเพื่อต้องการแก้ไขปรับปรุงการจัดระบบข้อมูลข่าวสารส่วนบุคคลของการท่าเรือแห่งประเทศไทย
ซึ่งต้องจัดให้มีการพิมพ์ในราชกิจจานุเบกษา ให้เป็นโดยถูกต้อง ครบถ้วน ตามมาตรา ๒๓
(๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ และกฎกระทรวง ฉบับที่ ๔ (พ.ศ.
๒๕๔๒) ออกตามความในพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดผู้มีอำนาจเปิดเผยข้อมูลข่าวสาร
ตามมาตรา ๑๕ (ข้อมูลข่าวสารที่ไม่เปิดเผย) ได้แก่ บุคคลหรือคณะบุคคล ซึ่งควบคุมการปฏิบัติงานของรัฐวิสาหกิจหรือพนักงานรัฐวิสาหกิจ
ซึ่งมีหน้าที่ครอบครองหรือควบคุมดูแลข้อมูลข่าวสารนั้น (ข้อมูลข่าวสารส่วนบุคคล) และเป็นผู้ดำรงตำแหน่งตั้งแต่ระดับหัวหน้ากองหรือเทียบเท่า
จึงจำเป็นต้องตราประกาศการท่าเรือแห่งประเทศไทยฉบับนี้































นันทนา/ผู้จัดทำ
๒๗ กรกฎาคม ๒๕๔๙

ปิยะธิดา/ปรับปรุง
๓ พฤศจิกายน
๒๕๖๐


[๑]
ราชกิจจานุเบกษา เล่ม ๑๒๓/ตอนที่ ๖๘ ง/หน้า ๑๓๗/๒๐ กรกฎาคม
๒๕๔๙